ಸುರೇಶ್ ರೈನಾ ವಿರುದ್ಧ ಕಿಡಿಕಾರಿದ್ರಾ ಸಿಎಸ್ಕೆ ಆಟಗಾರ ಕೇದಾರ್ ಜಾಧವ್..? ಚೆನ್ನೈ ಸೂಪರ್ ಕಿಂಗ್ಸ್ ತಂಡದ ಪ್ರಮುಖ ಆಟಗಾರ ಸುರೇಶ್ ರೈನಾ ತವರಿಗೆ ಮರಳಿದ್ದಾರೆ. ಈ ಬೆನ್ನಲ್ಲೆ ಸಹ ಆಟಗಾರ ಕೇದರ್ ಜಾಧವ್, ಸುರೇಶ್ ರೈನಾಗೆ ಟಾಂಗ್ ನೀಡಿದ್ದಾರೆ. ಹೌದು..! ವೈಯಕ್ತಿಕ ಕಾರಣ ನೀಡಿ 13ನೇ ಆವೃತ್ತಿಯ ಐಪಿಎಲ್ ಟೂರ್ನಿಯಿಂದ ಸುರೇಶ್ ರೈನಾ ವಾಪಸ್ ಆಗಿದ್ದರು. ಆದ್ರೆ, ಸುರೇಶ್ ರೈನಾ ವಾಪಸ್ ಆಗಲು ವೈಯಕ್ತಿಕ ಕಾರಣ ಅಲ್ಲ ಎನ್ನಲಾಗ್ತಿದೆ. ಸಿಎಸ್ಕೆ ಮಾಲೀಕ ಎನ್.ಶ್ರೀನಿವಾಸನ್, ಸುರೇಶ್ ರೈನಾ ವಿರುದ್ಧ ಕಿಡಿಕಾರಿದ ಬೆನ್ನಲ್ಲೇ ಸಹ ಆಟಗಾರ ಕೇದರ್ ಜಾಧವ್ ಕುಟುಕಿದ್ದಾರೆ. ಸುರೇಶ್ ರೈನಾ ಅಸಮಾಧಾನದಿಂದ ಭಾರತಕ್ಕೆ ತೆರಳಿದ್ದಾರೆ ಎಂಬ ಸುದ್ದಿಗೆ ಪುಷ್ಠಿ ನೀಡುವಂತೆ, ಟೀಮ್ಮೆಟ್ ಕೇದರ್ ಜಾಧವ್ ಟ್ವೀಟ್ ಮಾಡಿದ್ದಾರೆ. ಶ್ರೇಷ್ಠತೆಯ ಹಾದಿಯಲ್ಲಿ ನೀನು ಹೋಗಲು 1000 ದಾರಿ ಕಂಡುಕೊಳ್ಳುತ್ತಿರಿ, ಆದರೆ ಹೋಗದಂತಿರಲು ಒಂದು ಕಾರಣ ಸಾಕು. ಆಯ್ಕೆ ನಿಮ್ಮದು..! ಎಂದು ಜಾಧವ್ ಬರೆದುಕೊಂಡಿದ್ದಾರೆ. ಇದು ಸುರೇಶ್ ರೈನಾಗೆ ಅನ್ವಯಯವಾಗುವಂತೆಯೇ ಇದೆ.